钦定古今图书集成/明伦汇编/皇极典/第001卷 > 《白虎通》 > 《位一天下之动赋》黄庭坚
## 钦定古今图书集成/明伦汇编/皇极典/第001卷 > 《白虎通》 > 《位一天下之动赋》黄庭坚

众以一，制，位以时乘。齐天下之所动，非圣人而孰能？
抚临？大宝之崇，体居其正，宰制群生之变，终莫之陵。
惟兹生齿之繁，难以统临之者，既相感以情伪，又弗
同于趋舍。必据要会，以齐正雅。是则制动居乎静，治
众由乎寡。故崇高莫大，乘五位于域中；虽参差不齐，
播一陶于天下。盛德之柄，至尊之权，操利势以独断，
收治功于大全。其变俗也偃之如草，其容民也盖之
若天。一化远近同心，幅𢄙任重器以至隆，莫或倾者；
定群情之多异，罔或纷然。诚由或刚或柔，有愚有智，
相夺以力，相蒙以利。使夫群动之循圣，必也大人之
得位。贵无伦而富无敌，安以位；中统有宗而会有元，
归乎不二。懿夫众星纷错也，拱于辰而不乱；群阴变
动也，归于阳而自卑。况兹蠢动之纷若，固赖圣人以
一之。是以居可致之位，得大君之宜。控飞龙以御天，
物皆利见；明大观之在上，民必风移。用能大一统于
绵区，齐万殊于至术。变则复贯，繁而不失。粲然道中
和之域，浩然趋仁义之实。非得势以来服，虽严威而
不率。我所以宅万乘尊安之地，守之以仁；合四方远
近之情，定之于一。或谓“元元中宇，蠢蠢方维，约之以
刑或不至，驱之以善或不为，孰曰居位，乃能宅斯？”殊
不知历在舜躬，用作同民之术；鼎迁周室，谁为御众
之资？非悦乎贵势之独尊，所大乎凡民之一总，使乱
者乐以归治，邪者化而自董。故圣人履盛位而立万
国之中，“以齐其动。”